ປ. ໂອບາມາ ລົງນາມ ໃນງົບປະມານ ມູນຄ່າ 1 ພັນ 100 ຕື້ ໂດລາ​ ຫຼັງຈາກສະພາ ອະນຸມັດ
ງົບປະມານໃໝ່ນີ້​ ແມ່ນເພື່ອຫລີກລ້ຽງ ການອັດລັດຖະບານ ໄປຈົນຮອດປີ​ 2016 ແລະເປັນການຮ່ວມມື ແບບທີ່ບໍ່ຄ່ອຍເຫັນກັນ ລະຫວ່າງສອງພັກການເມືອງໃຫຍ່.
ບັນດາສະມາຊິກລັດຖະສະພາສະຫະລັດໄດ້ສົ່ງງົບປະມານກ່ຽວ ກັບການໃຊ້ຈ່າຍຂອງລັດຖະບານກາງແລະການຕັດພາສີຕ່າງໆ ມູນຄ່າ 1 ພັນ 100 ຕື້ໂດລາໄປໃຫ້ປະທານາທິບໍດີບາຣັກ ໂອບາ ມາໃນວັນສຸກວານນີ້ຊຶ່ງປະທານາທິບໍດີກໍໄດ້ລົງນາມຢ່າງວ່ອງໄວ ກ່ອນທີ່ທ່ານຈະເດີນທາງອອກຈາກວໍຊິງຕັນເພື່ອໄປພັກຜ່ອນປະ ຈຳປີ ສະພາສູງໄດ້ລົງຄະແນນສຽງ 65 ຕໍ່ 33 ໃຫ້ການອະນຸມັດຕໍ່ຮ່າງ ງົບປະມານດັ່ງກ່າວຫຼັງຈາກທາງສະພາຕ່ຳໄດ້ຮັບຮອງເອົາກ່ອນ ໜ້ານີ້ ຫລັງຈາກນັ້ນທາງລັດຖະສະພາກໍໄດ້ຢຸດພັກໄປຈົນຮອດ ເດືອນມັງກອນ ງົບປະມານສະບັບໃໝ່ນີ້ ແມ່ນຫລີກລ່ຽງບໍ່ໃຫ້ມີການປິດລັດຖະບານໄປຈົນຮອດສົກງົບ ປະມານປີ 2016 ແລະສະແດງໃຫ້ເຫັນເຖິງການຮ່ວມມືກັນ ໃນລະດັບສູງ ແບບບໍ່ຄ່ອຍ ເຫັນກັນລະຫວ່າງພັກເດໂມແຄຣັດແລະພັກຣີພັບບລີກັນຊຶ່ງໃນອະດີດຜ່ານມາແມ່ນມັກ ມີການບໍ່ລົງຮອຍກັນນັ້ນ ປະທານາທິບໍດີກ່າວວ່າ ຂ້າພະເຈົ້າຄິດວ່າ ລະບົບດັ່ງກ່າວແມ່ນເຮັດວຽກເປັນຢ່າງດີໃນ ເທື່ອນີ້ ປະທານາທິບໍດີເວົ້າວ່າ ການເຈລະຈາກ່ຽວກັບງົບປະມານແມ່ນດຳເນີນໄປແບບ ເສລີບໍ່ດຸເດືອດເຜັດຮ້ອນດັ່ງທີ່ເຄີຍໄດ້ມີຂຶ້ນກ່ຽວກັບການຕົກລົງເລື້ອງງົບປະມານໃນອະ ດີດຜ່ານມາ ຫລາຍຄົນໃຫ້ເຫດຜົນວ່າເປັນຍ້ອນທັດສະນະຄະຕິໃໝ່ໃນໝູ່ພວກນັກການເມືອງທີ່ມີຕໍ່ ປະທານສະພາຕ່ຳຄົນໃໝ່ ທ່ານ Paul Ryan ທີ່ສາມາດຄວບຄຸມ ພວກທີ່ເນັ້ນໜັກໃນ ການຄຸ້ມຄອງງົບປະມານຂອງລັດຖະບານກາງຢູ່ໃນພັກຣີພັບບລີກັນຂອງທ່ານໄດ້ນັ້ນ ງົບປະມານໃໝ່ນີ້ ຮວມຢູ່ໃນນັ້ນກໍແມ່ນເພີ້ມການໃຊ້ຈ່າຍທາງດ້ານທະຫານ ເສີມຄວາມ ເຂັ້ມແຂງໃຫ້ແກ່ຄວາມພະຍາຍາມໃນການປ້ອງກັນທາງອິນເຕີແນັດ ຍົກເລີກການຫ້າມ ສົ່ງອອກນ້ຳມັນດິບ ຂອງສະຫະລັດ ທີ່ມີມາເປັນເວລາ 40 ປີ ແລະການຕັດພາສີມູນຄ່າ 690 ຕື້ໂດລາສຳລັບໄລຍະ 10 ປີຕໍ່ໜ້າ ນອກນັ້ນແລ້ວຍັງມີການປະຕິຮູບໂຄງການຍົກ ເວັ້ນວີຊ່າຫຼັງຈາກໄດ້ເກີດການໂຈມຕີທີ່ຮ້າຍແຮງຢູ່ປາຣີແລະເມືອງ San Bernardino ໃນລັດຄາລີຟໍເນຍ